Komisijos reglamentas (EEB) Nr. 3077/78
1978 m. gruodžio 21 d.
dėl patvirtinimų, lydinčių iš šalių, kurios nėra Bendrijos narės, importuotus apynius, atitikimo Bendrijos sertifikatams
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1971 m. liepos 26 d. Tarybos reglamentą (EEB) Nr. 1696/71 dėl bendro apynių rinkos organizavimo [1] su paskutiniais pakeitimais, padarytais Reglamentu (EEB) Nr. 1170/77 [2], ir ypač į jo 5 straipsnio 2 dalį,
kadangi Reglamento (EEB) Nr. 1696/71 5 straipsnis nustato, kad apyniai ir apynių produktai iš šalių, kurios nėra Bendrijos narės, gali būti importuojami tik tuo atveju, jei jų kokybės standartai yra bent lygiaverčiai Bendrijoje užaugintiems apyniams ar apynių produktams, arba iš jų išvestiems produktams nustatytiems minimaliems pardavimo apribojimams; kadangi jame vis dėlto nurodoma, kad šie produktai turėtų būti laikomi atitinkančiais pirmiau minėtus standartus, jei juos lydi jų kilmės šalies institucijų išduotas patvirtinimas, pripažintas lygiaverčiu sertifikatui, kurį reikia turėti parduodant Bendrijos kilmės apynius ir apynių produktus;
kadangi Komisijos reglamente (EEB) Nr. 3076/78 dėl apynių importo iš šalių, kurios nėra Bendrijos narės [3], buvo priimtos nuostatos, kurias turi atitikti pirmiau minėti patvirtinimai;
kadangi Jungtinės Amerikos Valstijos, Lenkija, Bulgarija, Jugoslavija, Kinijos Liaudies Respublika, Čekoslovakija ir Australija įsipareigojo laikytis apynių ir apynių produktų pardavimui nustatytų reikalavimų ir įgaliojo atitinkamas agentūras išduoti atitikimo patvirtinimus; kadangi dėl to šie patvirtinimai turėtų būti pripažinti lygiaverčiais Bendrijos sertifikatams, o jais patvirtinti produktai turėtų būti išleidžiami į laisvą apyvartą;
kadangi šiame reglamente numatytos priemonės atitinka Apynių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Iš šalių, kurios nėra Bendrijos narės, importuotus apynius ir apynių produktus lydintys patvirtinimai, kuriuos pagal Reglamento (EEB) Nr. 3076/78 nuostatas yra išdavusi šio reglamento priede nurodyta agentūra, pripažįstami lygiaverčiais Reglamento (EEB) Nr. 1696/71 2 straipsnyje nustatytam sertifikatui.
2 straipsnis
Šis reglamentas įsigalioja 1979 m. sausio 21 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1978 m. gruodžio 21 d.